28. veebruaril 2025

**Teabenõue**

MTÜ Eesti Muuseumiühing soovib tutvuda teie haldusalas olevate muuseumitöötajate palgatasemega. Täpsemalt on muuseumiühingul järgmised küsimused:

* Kas teie haldusalas oleva(te)s muuseumi(de)s on palgatasemetes eristatud kultuuritöötajad (st kõrgharidusnõudega või kõrgema kutsekvalifikatsiooninõudega või spetsiifiliste erialaste teadmiste nõudega töökohad) ja tugitöötajad (nt sekretäritööd, info- ja dokumendihaldus, personalijuhtimine, finantsanalüüs, haldustööd, üldjuhtimine vms) või mitte?
* Palume esitada muuseumitöötajate põhipalga andmed järgnevalt:
  + Kõikide teie haldusalas töötavate muuseumitöötajate keskmine palk ja mediaanpalk 2023. ja 2024. aastal.
  + Kultuuritöötajate keskmine palk ja mediaanpalk 2023. ja 2024. aastal
  + Tugitöötajate keskmine palk ja mediaanpalk 2023. ja 2024. aastal
  + Palgaandmete edastamisel palun esitada juhi töötasu ülejäänud palgastatistikas täiesti eraldi reana või jätta tema andmed esitamata.
* Milline on teie haldusalas oleva(te) muuseumi(de) töötajate lisatasude maht ja laad: kas lisatasu makstakse püsivalt või ebaregulaarselt ning kui suure osakaalu muuseumitöötajate palgafondist moodustavad lisatasud?

Palume andmed saata aadressile emy@muuseum.ee.

MTÜ Eesti Muuseumiühingu nimel,

tegevjuht Anu Viltrop